Diari Oficial de la Generalitat Valenciana


Sumari del DOGV 2856, del 25-10-1996 (1996/839679)

ORDRE de 30 d'agost de 1996, de la Conselleria d'Agricultura i Medi Ambient, per la qual aprova la racionalització dels sistemes i obres de regadiu de determinades comunitats de regants i altres entitats de reg.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2856

Data del DOGV
:   25-10-1996

Secció del DOGV
:   ALTRES DISPOSICIONS

Número del document
:   1996/839679


Data del document
:   30-08-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 30 d'agost de 1996, de la Conselleria d'Agricultura i Medi Ambient, per la qual aprova la racionalització dels sistemes i obres de regadiu de determinades comunitats de regants i altres entitats de reg.   
El Decret 47/1987, de 13 d'abril, que desplega la Llei 7/1986, de 22 de desembre, sobre Utilització de l'Aigua per a Reg, estableix les ajudes que la Generalitat Valenciana pot prestar a les associacions d'agricultors i comunitats de regants per a la realització d'obres que beneficien els socis de l'entitat i, alhora, fomenten l'estalvi i l'adequada utilització de l'aigua de reg.  
Per l'Ordre de 25 de març de 1996, de la Conselleria d'Agricultura i Medi Ambient, foren convocades les comunitats de regants i associacions d'agricultors perquè formularen peticions o propostes en relació amb la utilització d'aigües per a reg a l'empara del decret mencionat.  
Per l'Ordre de 24 de juny de 1996, de la Conselleria d'Agricultura i Medi Ambient, es va aprovar la racionalització dels sistemes i les obres de regadiu de determinades comunitats de regants i associacions d'agricultors, que havien presentat sol·licituds d'ajuda a l'empara de la convocatòria citada.  
Amb posterioritat a la publicació d'aquesta ordre s'ha vist la conveniència d'ampliar la llista d'entitats que podran ser auxiliades, cosa per la qual, examinades les sol·licituds d'obres i actuacions, vists els informes tècnics corresponents i apreciada la innecessitat de la redacció de plans d'utilització d'aigües per a reg, a proposta de la Direcció General de Política d'Estructures, Regadius i Desenvolupament Rural, i fent ús de les facultats que tinc atribuïdes,  
ORDENE  
Article 1  
Atés que s'han presentat sol·licituds i propostes d'ajudes per a racionalització i estalvi d'aigua per a reg, a l'empara de la convocatòria efectuada per l'Ordre de 25 de març de 1996, de la Conselleria d'Agricultura i Medi Ambient; vists els informes tècnics corresponents, i l'ampliació de les disponibilitats pressupostàries vigents quan es va realitzar la convocatòria, es disposa la tramitació de les sol·licituds esmentades.  
Les subvencions se satisfaran a càrrec del capítol VII de la secció 12, programa 531.10, línia de subvenció 169, de la Llei de Pressuposts de la Generalitat Valenciana de 1996, per un import global de 429 milions de pessetes, a càrrec d'aquest exercici.  
Article 2  
Es declara la innecessitat de redacció dels plans d'utilització de l'aigua de reg, una vegada les comunitats de regants i associacions d'agricultors que figuren en la relació que s'inclou com a annex d'aquesta ordre han justificat la racional utilització de l'aigua de reg amb les obres i actuacions que s'hi descriuen.  
Article 3  
Aquestes obres i actuacions es declaren d'interés general, a l'efecte assenyalat en l'article 17 del Decret 47/1987, de 13 d'abril.  
Per a la tramitació dels expedients, la concessió d'ajudes, l'execució de les obres i instal·lacions, i el pagament de subvencions, caldrà atenir-se a allò que es disposa en l'Ordre de convocatòria de 25 de març de 1996 i en l'Ordre de 24 de juny de 1996, per la qual s'aprova la racionalització dels sistemes i les obres de regadiu de determinades comunitats de regants i associacions d'agricultors, ambdues de la Conselleria d'Agricultura i Medi Ambient.  
DISPOSICIONS FINALS  
Primera  
La Direcció General de Política d'Estructures, Regadius i Desenvolupament Rural d'aquesta conselleria dictarà les normes que calguen per a la millor aplicació de tot el que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 25 de setembre de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ  
ANNEX  
Relació d'entitats amb indicació de les obres per a les quals es declara la no-necessitat de la redacció del pla d'utilització d'aigües per a reg i es classifiquen d'interés general.  
- Comunidad de Regantes del Canal Bajo del Algar, de Benidorm (Alacant). Reconversió del reg tradicional a reg localitzat.  
- Comunidad de Regantes Santo Domingo de Bigastro, de Bigastro (Alacant). Millores del regadiu.  
- Comunidad de Regantes de San Cristóbal, de CaÑada (Alacant). Reconversió del reg tradicional a reg localitzat.  
- Comunidad de Regantes Biserot. Jesús Pobre, de Dénia (Alacant). Reconversió del reg tradicional a reg localitzat.  
- Comunidad de Regantes, Riegos de Levante (margen derecha del río Segura), Guardamar del Segura (Alacant). Millora del regadiu.  
- Sociedad Agraria de Transformación Casas Juan Blanco, de Monòver (Alacant). Reconversió del reg tradicional a reg localitzat.  
- Comunidad de Regantes de Novelda, de Novelda (Alacant). Reconversió del reg tradicional a reg localitzat.  
- Comunidad de Regantes de la Villa de Ondara, d'Ondara (Alacant). Reconversió del reg tradicional a reg localitzat.  
- Juzgado Privativo de Aguas de Orihuela, d'Orihuela (Alacant). Reconversió del reg tradicional a reg localitzat, primera fase.  
- Sociedad Agraria de Transformación 3.795 Riegos Bullent, de Pego (Alacant). Millora del reg localitzat  
- Comunidad de Regantes Campo de Salinas, de San Miguel de Salinas (Alacant). Millores del regadiu.  
- Comunidad de Regantes San Miguel de Salinas, de San Miguel de Salinas (Alacant). Millores del regadiu.  
- Comunidad de Regantes de Torre Miguel, de San Miguel de Salinas (Alacant). Millores del regadiu.  
- Comunidad de Regantes Agricultores de Vergel. Aguas y Riegos., del Verger (Alacant). Reconversió del reg tradicional a reg localitzat.  
- Comunidad de Regantes Río Gaibiel, de Gaibiel (Castelló). Millora de regadius i séquies.  
- Sociedad de Riegos Pozo Jesús Nazareno, de Nules (Castelló). Millores del regadiu; instal·lació de canonades.  
- Sociedad de Riegos San Juan de Dios, de Nules (Castelló). Instal·lació de reg localitzat.  
- Comunidad de Regantes Cota 220 Río Mijares, d'Onda (Castelló). Millora del reg localitzat  
- Pozo San Vicente, d'Onda (Castelló). Millores del regadiu. Bassa i canonades.  
- Sociedad Agraria de Transformación Pozo la Rambla número 3.666, de Sant Joan de Moró (Castelló). Millores del regadiu. Construcció de bassa.  
- Sociedad de Riegos San Sebastián del Brucaret, de Villavieja (Castelló). Instal·lació de reg localitzat.  
- Comunidad de Regantes de San Isidro, de Villavieja (Castelló). Instal·lació de reg localitzat.  
- Sociedad Agraria de Transformación 752. Pozo Riegos Las Perlas, de Villavieja (Castelló). Instal·lació de reg localitzat.  
- Comunidad de Regantes Sector XVIII-A Pozos la Ermita, de Vinaròs (Castelló). Instal·lació de reg localitzat, primera fase.  
- Comunidad de Regantes Sector XVIII-A Pozos Planetes-Estació, de Vinaròs (Castelló). Instal·lació de reg localitzat, primera fase.  
- Comunidad de Regantes Viveros Alcanar, de San Rafael del Río (Castelló). Instal·lació de reg localitzat.  
- Sociedad Cooperativa Valenciana Pozo de la Milagrosa, d'Alfarp (València). Reconversió del reg tradicional a reg localitzat.  
- Comunidad de Regantes San Rafael, de Puig (València). Reconversió del reg tradicional a reg localitzat.  
- Comunidad de Regantes El Abovalar, de La Font de la Figuera (València). Reconversió del reg tradicional a reg localitzat.  
- Comunidad de Regantes La Coma - Carrasposa, de Llanera de Ranes (València). Reconversió del reg tradicional a reg localitzat.  
- Comunidad de Regantes de Llombay, de Llombai (València). Reconversió del reg tradicional a reg localitzat.  
- Comunidad General de Regantes de Montesa, de Montesa (València). Reconversió del reg tradicional a reg localitzat.  
- Comunidad de Regantes Pozo el Progreso, de Montroy (València). Millora del reg localitzat.  
- Comunidad de Regantes Pozos de la Serratilla, de Pedralba (València). Millora del reg localitzat  
- Comunidad de Regantes Fuente de San Vicente, de Llíria. Millores de regadiu: bassa.  
- Sociedad Agraria de Transformación 1.746 Motor Santa Marta, de Puçol (València). Reconversió del reg tradicional a reg localitzat.  
- Sociedad Civil Primitiva Comunidad de Regantes de R. del Pozo de San Agustín, de Rafelbunyol (València). Reconversió del reg tradicional a reg localitzat.  
- Comunidad de Regantes de la Acequia de RascaÑa, de València (València). Millores del regadiu.  
- Comunidad de Regantes Acequia Real del Júcar (Junta Local de Alcácer), de València (València). Millores del regadiu.  
- Comunidad de Regantes Acequia Real del Júcar (Junta Local de Alginet), de València (València). Millora del reg localitzat.  
- Comunidad de Regantes Acequia mayor, de Vilamarxant (València). Reconversió del reg tradicional a reg localitzat.  
- Comunidad de Regantes de la Acequia del Puig, de Xàtiva (València). Millores del regadiu.